8 નવેમ્બરના રોજ પ્રધાનમંત્રી મોદીએ 500 રુપિયા અને 1000 રુપિયાની નોટો પર પ્રતિબંધ લગાવવાની ઘોષણા કરી અને સાથે 2000 રુપિયા અને 500 રુપિયાની નવી નોટો જારી કરવાનું એલાન પણ કર્યુ. આ ઘોષણા સાથે જ સોશિયલ મીડિયા પર અલગ-અલગ પ્રકારની અફવાઓ ફેલાવા લાગી અને 2000 રુપિયાની નોટ વિશે વિવિધ પ્રકારની વાતો થવા લાગી. નોટ અંગે જે વાત સૌથી વધુ ચર્ચામાં રહી તે એ હતી જેમાં જીપીએસ ચિપ લગાઇ હોવાની વાત હતી. નોટ જારી થયા બાદ છેવટે આરબીઆઇએ સ્પષ્ટતા કરવી પડી કે નોટમાં કોઇ પણ પ્રકારની ચિપ કે ટ્રેકિંગ ડિવાઇસ નથી.